ಭೂ ನಿಯಂತ್ರಣ ಕೊಠಡಿಯಿಂದ ಚಾಲಕರು ಕಳುಹಿಸುವ ಆಜ್ಞೆಗಳನ್ನು ವಿದ್ಯುತ್ ರೂಪದಲ್ಲಿ ಮಾಹಿತಿ ಕೊಂಡಿಗೆ ರವಾನಿಸಲಾಗುತ್ತದೆ. ಮಾಹಿತಿ ಕೊಂಡಿಯು ಈ ಆಜ್ಞೆಗಳನ್ನು ವಿದ್ಯುದಯಸ್ಕಾಂತೀಯ ಅಲೆಗಳ (Electromagnetic/radio waves) ರೂಪಕ್ಕೆ ಪರಿವರ್ತಿಸಿ ಸಂದೇಶಗಳಾಗಿ ಯುಏವಿ ವಿಮಾನದತ್ತ ಬಿತ್ತರಿಸುತ್ತದೆ. ಭೂ ಮಾಹಿತಿ ಕೊಂಡಿಯಿಂದ ಯುಏವಿಯತ್ತ ಬಿತ್ತರಿಸಲ್ಪಡುವ ಸಂದೇಶಗಳನ್ನು ಮೇಲ್ಮುಖ ಕೊಂಡಿ (Uplink) ಎಂದು ಕರೆಯಲಾಗುತ್ತದೆ. ಯುಏವಿಯು ಬಿತ್ತರಿಸುವ ಮಾಹಿತಿಯನ್ನು ಮಾಹಿತಿ ಕೊಂಡಿಯು ಆಲಿಸಿ, ವಿದ್ಯುತ್ ರೂಪಕ್ಕೆ ಪರಿವರ್ತಿಸಿ ಭೂ ನಿಯಂತ್ರಣ ಕೊಠಡಿಗೆ ಕಳುಹಿಸುತ್ತದೆ. ಯುಏವಿಯಿಂದ ಭೂ ಮಾಹಿತಿ ಕೊಂಡಿಗೆ ಬಿತ್ತರಿಸುವ ಸಂದೇಶವನ್ನು ಕೆಳಮುಖ ಕೊಂಡಿ (Downlink) ಎಂದು ಕರೆಯಲಾಗುತ್ತದೆ. ಈ ಮಾಹಿತಿ ಕೊಂಡಿಯ ಬಿತ್ತರಿಕೆ ಟೆಲಿಮಿಟ್ರಿ ರೂಪದಲ್ಲಿರುತ್ತದೆ.

ಇವನ್ನೂ ನೋಡಿ
ಯುಏವಿ
ಮಾಹಿತಿ ಕೊಂಡಿ (Datalink)
ಯುಏವಿಗಳು ಹೇಗೆ ಕೆಲಸ ಮಾಡುತ್ತವೆ?